Deċiżjoni tal-Kunsill
tat- 18 ta’ Lulju 2005
dwar l-adeżjoni tal-Komunità mar-Regolament Nru 94 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet li għandhom x’jaqsmu ma’ l-approvazzjoni ta’ vetturi għal dak li hu l-ħarsien ta’ l-okkupanti fil-każ ta’ ħabta minn quddiem u r-Regolament Nru 95 dwar disposizzjonijiet li għandhom x’jaqsmu ma’ l-approvazzjoni ta’ vetturi għal dak li hu l-ħarsien ta’ l-okkupanti fil-każ ta’ ħabta mill-ġenb
(Test b’rilevanza għaż-ŻEE)
(2005/614/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra d-Deċiżjoni tal-Kunsill 97/836/KE tas- 27 ta’ Novembru 1997 bil-ħsieb ta’ l-adeżjoni tal-Komunità Ewropea għall-Ftehim tal-Kummissjoni Ekonomika għall-Ewropa tan-Nazzjonijiet Uniti li tikkonċerna l-adozzjoni ta’ regoli tekniċi uniformi għal vetturi bir-roti, tagħmir u partijiet li jistgħu jitwaħħlu u/jew jiġu użati f’vetturi bir-roti u l-kundizzjonijiet għar-rikonoxximent reċiproku ta’ l-approvazzjonijiet mogħtija skond dawn ir-regoli ("il-Ftehim Rivedut ta’ l-1958") [1], u b’mod partikulari l-Artikolu 3(3) u 4(2) tiegħu,
Wara li kkunsidra l-proposta mill-Kummissjoni,
Wara li kkunsidra l-kunsens tal-Parlament Ewropew [2],
Billi:
(1) Ir-regoli standardizzati tar-Regolament Nru 94 u r-Regolament Nru 95 tal-Kummissjoni Ekonomika għall-Ewropa tan-Nazzjonijiet Uniti dwar id-disposizzjonijiet li għandhom x’jaqsmu ma’ l-approvazzjoni tal-vetturi għal dak li hu l-ħarsien ta’ l-okkupanti fil-każ ta’ ħabta minn quddiem u mill-ġenb huma intiżi biex ineħħu l-ostakoli tekniċi għall-kummerċ tal-vetturi bil-mutur bejn il-partijiet kontraenti, filwaqt li jiżguraw livell għoli ta’ sigurtà għall-okkupanti tal-vettura.
(2) Ir-Regolament Nru 94 u r-Regolament Nru 95 ma ddaħħlux fl-Anness II tad-Deċiżjoni tal-Kunsill 97/836/KE għaliex ma kienux konformi mar-regoli u l-ispeċifikazzjonijiet tekniċi tal-KE fi żmien l-adeżjoni tagħha mal-Ftehim Rivedut ta’ 1958.
(3) Fid-dawl ta’ l-emendi li saru sadanittant għar-Regolament Nru 94 [3] u r-Regolament Nru 95 [4], jeħtieġ li issa jkunu inkorporati fis-sistema Komunitarja għall-approvazzjoni tat-tip tal-vetturi bil-mutur.
IDDEĊIEDA KIF GEJ:
Artikolu 1
1. Il-Komunità għandha tapplika r-Regolament Nru 94 tal-Kummissjoni Ekonomika tan-Nazzjonijiet Uniti għall-Ewropa dwar id-disposizzjonijiet li għandhom x’jaqsmu ma’ l-approvazzjoni tal-vetturi fir-rigward tal-ħarsien ta’ l-okkupanti fil-każ ta’ ħabta minn quddiem.
2. Il-Komunità għandha tapplika r-Regolament Nru 95 tal-Kummissjoni Ekonomika tan-Nazzjonijiet Uniti għall-Ewropa dwar id-disposizzjonijiet li għandhom x’jaqsmu ma’ l-approvazzjoni tal-vetturi fir-rigward tal-ħarsien ta’ l-okkupanti fil-każ ta’ ħabta mill-ġenb.
3. It-testi tar-Regolamenti huma annessi ma’ din id-Deċiżjoni.
Artikolu 2
Ir-Regolament Nru 94 tal-Kummissjoni Ekonomika tan-Nazzjonijiet Uniti għall-Ewropa dwar disposizzjonijiet li għandhom x’jaqsmu ma’ l-approvazzjoni ta’ vetturi għal dak li hu l-ħarsien ta’ l-okkupanti fil-każ ta’ ħabta minn quddiem u r-Regolament Nru 95 tal-Kummissjoni Ekonomika tan-Nazzjonijiet Uniti għall-Ewropa dwar disposizzjonijiet li għandhom x’jaqsmu ma’ l-approvazzjoni ta’ vetturi għal dak li hu l-ħarsien ta’ l-okkupanti fil-każ ta’ ħabta mill-ġenb għandhom jiġu inkorporati fis-sistema tal-Komunità għall-approvazzjoni tat-tip ta’ vetturi bil-mutur.
Artikolu 3
Din id-Deċiżjoni għandha tkun notifikata mill-Kummissjoni lis-Segretarju Ġenerali tan-Nazzjonijiet Uniti.
Maghmula fi Brussel, nhar it- 18 ta’ Lulju 2005.